ທ່ານ Comey ກ່າວວ່າ ປ. ທຣຳ ຕ້ອງການ ໃຫ້ທ່ານ ຈົງຮັກພັກດີ 
ປະທານາທິບໍດີ ດໍ​ໂນ​ລ ທຣໍາ ​ໄດ້ຮຽກໂຕ​ຜູ້ອຳນວຍການ ອົງການ​ສັນຕິບານ​ກາງ ຫລື FBI ​ໄປ​ທຳນຽບຂາວ ​ເພື່ອໃຫ້ສາບານ​ວ່າ​ ຈະ​ຈົງ​ຮັກ​ພັກດີ ​ຕໍ່​ທ່ານ.
ລາຍງານຢູ່ໃນໜັງສືພິມທີ່ສຳຄັນຂອງສະຫະລັດສະບັບນຶ່ງ ໃນຕອນແລງວັນພະຫັດ ວານີ້ກ່າວວ່າ ປະທານາທິບໍດີ ດໍໂນລ ທຣໍາ ໄດ້ຮຽກໂຕຜູ້ອຳນວຍການ ອົງການສັນຕິ ບານກາງ ຫລື FBI ທ່ານ James Comey ໄປທຳນຽບຂາວ ໃນເດືອນມັງກອນ ບ່ອນ ທີ່ປະທານາທິບໍດີໄດ້ຖາມທ່ານ Comey ໃຫ້ “ສາບານວ່າຈະຈົງຮັກພັກດີຕໍ່ທ່ານ ” ທ່ານ Comey ໄດ້ຖືກປົດອອກຈາກໜ້າທີ່ ໂດຍປະທານາທິບໍດີທຣໍາ ໃນວັນອັງຄານ ທີ່ຜ່ານມາ ທີ່ໄດ້ກໍ່ໃຫ້ເກີດອາຍຸການເມືອງແລະສ້າງຄວາມເປັນຫ່ວງໃຫ້ ບາງພາກ ສ່ວນກ່ຽວກັບວິກິດການລັດຖະທຳມະນູນ ໜັງສືພິມ New York Times ກ່າວວ່າ ທ່ານ Comey ໄດ້ປະຕິເສດທີ່ຈະໃຫ້ຄຳສາ ບານ ແຕ່ແທນທີ່ ໄດ້ບອກແກ່ປະທານາທິບໍດີທຣໍາວ່າ ທ່ານຈະ “ສື່ສັດຕໍ່ທ່ານຢູ່ສະເໝີ ” ປະທານາທິບໍດີທຣໍາ ໄດ້ກົດດັນທ່ານ Comey ຫລາຍເທື່ອກ່ຽວກັບຄວາມຈົງຮັກພັກດີ ແລະໃນທີ່ສຸດ ທ່ານ Comey ກ່າວຕໍ່ປະທານາທິບໍດີທຣໍາວ່າ ທ່ານຈະໄດ້ຮັບ “ຄວາມ ຈົງຮັກພັກດີທີ່ສື່ສັດ” ຂອງຜູ້ອຳນວຍ ການອົງການ FBI ອີງຕາມລາຍງານຂ່າວຂອງ ໜັງສືພິມ ທ່ານ Comey ໄດ້ກ່າວຕໍ່ບັນດາເພື່ອນຮ່ວມງານ ກ່ຽວກັບການຮັບປະທານອາຫານ ແລງແລະບອກເຂົາເຈົ້າບໍ່ໃຫ້ບອກໃຜ ໃນຂະນະທີ່ທ່ານໄດ້ເປັນຜູ້ອຳນວຍການອົງ ການ FBI ແຕ່ບັດນີ້ ບັນດາເພື່ອນຮວມງານສາມາດເວົ້າໄດ້ຢ່າງເປີດເຜີຍ ທີ່ຈະກ່າວ ເຖິງລາຍລະອຽດຂອງການຮັບປະທານອາຫານແລງ ທີ່ທ່ານ Comey ບໍ່ໄດ້ເປັນຫົວ ໜ້າອົງການ FBI ຕໍ່ໄປອີກແລ້ວ ນັ້ນຄືລາຍງານຂອງໜັງສືພິມ Times ຢູ່ໃນການໃຫ້ສຳພາດກັບ ໂທລະພາບ NBC ໃນວັນພະຫັດວານນີ້ ປະທານາ ທິບໍດີ ທຣໍາ ໄດ້ໃຫ້ຄຳຕອບທີ່ແຕກຕ່າງ ກ່ຽວກັບການຮັບປະທານອາຫານແລງ ປະທານາ ທິບໍດີກ່າວວ່າ ທ່ານ Comey ໄດ້ຂໍຮ້ອງປະຊຸມເພາະວ່າ ຜູ້ອຳນວຍການອົງການ FBI ຕ້ອງການຢາກຮັກສາໜ້າທີ່ຂອງທ່ານ ປະທານາທິບໍດີບໍ່ໄດ້ກ່າວເຖິງການຂໍຮ້ອງ ສາບານກ່ຽວກັບຄວາມຈົງຮັກພັກດີ ຢູ່ໃນການສຳພາດທາງໂທລະພາບ ປະທານາທິບໍດີກ່າວວ່າ ທ່ານໄດ້ຖາມຫົວໜ້າ ອົງການ FBI ວ່າ ທ່ານໄດ້ຖືກສືບສວນຫລືບໍ່ ປະທານາທິບໍດີທຣໍາ ກ່າວວ່າ ທ່ານໄດ້ຖາມທ່ານ Comey “ຖ້າມັນເປັນໄປໄດ້ ຂໍໃຫ້ ທ່ານບອກໃຫ້ຂ້າພະເຈົ້າຮູ້ວ່າ ຂ້າພະເຈົ້າຢູ່ພາຍໃຕ້ການສືບສວນຫລືບໍ່? ທ່ານ Comey ກ່າວວ່າ ທ່ານບໍ່ໄດ້ຢູ່ພາຍໃຕ້ການສືບສວນ ” ປະທານາທິບໍດີ ຢູ່ໃນການສຳພາດທາງໂທລະພາບ ກ່າວຊໍ້າແລ້ວຊໍ້າອີກວ່າ “ຂ້າພະ ເຈົ້າບໍ່ໄດ້ຢູ່ພາຍໃຕ້ການສືບສວນ” ເວລາຖາມເຖິງການໃຫ້ການໃນຄຳສາບານຂອງ ທ່ານ Comey ວ່າມີການສືບສວນກ່ຽວກັບການໂຄສະນາຫາສຽງເລືອກຕັ້ງປະທານາ ທິບໍດີຂອງທ່ານ ປີ 2016 ແລະອາດເປັນໄປໄດ້ທີ່ມີການຮ່ວມມືກັບລັດຖະບານຣັດເຊຍ